הומוגניות של קבוצת חוץ

עצרת המיליון של חרדים ובה ריבוי שכבות של קבוצות פנים וקבוצות חוץ, למרות הומוגניות לכאורה: ליטאים, חסידים, מזרחים, גברים ונשים]]
בפסיכולוגיה חברתית, אפקט ההומוגניות של קבוצת חוץ או לחלופין הטיית קבוצת פנים (באנגלית: In-group–out-group bias, או out-group homogeneity), הוא תפיסת האדם את חברי קבוצת החוץ שלו כדומים זה לזה יותר מאשר חברים בקבוצת הפנים.<ref name="Quattrone & Jones (1980)"></ref> במילים אחרות, אנו נוטים להניח ש"אנחנו" מיוחדים ושונים זה מזה (הטרוגניים), בעוד "הם" – כולם אותו הדבר (הומוגניים).<ref></ref> אפקט ההומוגניות של קבוצת החוץ קיים במגוון רחב של קבוצות חברתיות שונות, מקבוצות פוליטיות ואתניות ועד לקבוצות גיל ומגדר,<ref name="Rubin2004">Rubin, M., Hewstone, M., Crisp, R. J., Voci, A., & Richards, Z. (2004). Gender out-group homogeneity: The roles of differential familiarity, gender differences, and group size. In V. Yzerbyt, C. M. Judd, & O. Corneille (Eds.), The psychology of group perception: Perceived variability, entitativity, and essentialism (pp. 203-220). New York: Psychology Press. [https://books.google.com/books?id=IA9Qg-fDga8C&dq=rubin+gender+out-group+homogeneity&pg=PA153 <nowiki>[View]</nowiki>]</ref> והוא הגורם העיקרי ליצירת סטריאוטיפים והכללות נמהרות.

האפקט מכונה גם "הטיית ההומוגניות", מאחר שלדעת חלק מהחוקרים זו הטיה קוגניטיבית ושגיאה שיש להתגבר עליה. זאת בעוד חוקרים אחרים רואים באפקט דוגמה לתפיסה חברתית נורמלית ולעיתים קרובות מסתגלת.<ref name="Haslam et al. (1996)."></ref>

אפקט ההומוגניות בקבוצת החוץ הוא חלק מתחום מחקר רחב יותר הבוחן את תפיסת השונות בתוך קבוצות. תחום זה כולל השפעות של תפיסת הומוגניות שאינה קשורה לחברות בקבוצת הפנים/החוץ, כגון השפעות הקשורות לכוח, סטטוס וגודל הקבוצות.

== מחקרים אמפיריים ==
באחד המחקרים התבקשו 90 חברי מועדונים לשפוט את מידת הדמיון בין יחידים בתוך הקבוצה שלהם, לעומת הדמיון בקרב 2 קבוצות אחרות. נמצא כי המשתתפים נטו לתפוס את חברי המועדון שלהם כשונים ומובחנים יותר מחברי הקבוצות האחרות.<ref name="Park & Rothbart (1982)."></ref>

=== אפקט הגזע האחר ===
בניסוי אחר, חוקרים הראו כי אנשים מקבוצה אתנית זרה נראים דומים יותר האחד לשני מבני הקבוצה שלהם. כאשר הראו לתלמידים לבנים פרצופים של אנשים לבנים ושחורים, מאוחר יותר הם זיהו בצורה מדויקת יותר פנים לבנים שראו, בעוד לעיתים קרובות שגו בזיהוי פנים שחורים. תוצאות הפוכות התקבלו כאשר הנבדקים כללו אנשים שחורים.<ref name="Chance & Goldstein (1981)."></ref> הטיה זו מכונה גם אפקט הגזע האחר.

== הסברים ==
ההומוגניות של קבוצת חוץ נמצאה כלא קשורה למספר האנשים מהקבוצה שהאדם מכיר. ניתן היה לחשוב שההטיה מופיעה על רקע היכרות ומידע רב יותר על חברי קבוצת הפנים,<ref></ref> אך זה לא המקרה. ההטיה נמצאה גם בין קבוצות כמו "גברים" ו"נשים" שכמובן מקיימות אינטראקציה תכופה.

לפי השערה אחת, ההטיה מיוחסת להבדל באופן שבו האדם מאחסן ומעבד מידע על קבוצת הפנים, לעומת מידע על קבוצת החוץ. עם זאת, ההסבר מאותגר בעקבות מקרים מסוימים שבהם קבוצות פנים רואות את עצמן כהומוגניות. חוקרים שיערו שזה מתרחש רק כאשר תפיסת הומוגניות עוזרת לקדם סולידריות בקבוצת הפנים.<ref></ref> ניסויים שנערכו בנושא העלו כי הומוגניות בקבוצת הפנים מופיעה כאשר לאנשים שמזדהים מאוד עם קבוצה מוצג מידע סטריאוטיפי על אותה קבוצה.<ref name="De Cremer 138–146"></ref>

== ראו גם ==
* קבוצת פנים וקבוצת חוץ
* כשל אקולוגי

== קישורים חיצוניים ==
* [https://textologia.net/?p=12068 הבלטה של דמיון בקבוצת הפנים ושוני מקבוצת החוץ] באתר טקסטולוגיה

== הערות שוליים ==

קטגוריה:התנהגות חברתית בבעלי חיים
קטגוריה:הטיות קוגניטיביות
קטגוריה:כשלים לוגיים
קטגוריה:סוציולוגיה
קטגוריה:פסיכולוגיה חברתית